CELEX: 32012D0516
Language: bg
Date: 2012-09-24 00:00:00
Title: Решение за изпълнение 2012/516/ОВППС на Съвета от 24 септември 2012 година за изпълнение на Решение 2012/285/ОВППС относно ограничителни мерки, насочени срещу определени лица, образувания и органи, които застрашават мира, сигурността или стабилността на Република Гвинея Бисау

25.9.2012   
            
            
               BG
            
            
               Официален вестник на Европейския съюз
            
            
               L 257/20
            
         РЕШЕНИЕ ЗА ИЗПЪЛНЕНИЕ 2012/516/ОВППС НА СЪВЕТА
   от 24 септември 2012 година
   за изпълнение на Решение 2012/285/ОВППС относно ограничителни мерки, насочени срещу определени лица, образувания и органи, които застрашават мира, сигурността или стабилността на Република Гвинея Бисау
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Решение 2012/285/ОВППС на Съвета (1), и по-специално член 3 от него,
   като има предвид, че:
   
               (1)
            
            
               На 31 май 2012 г. Съветът прие Решение 2012/285/ОВППС.
            
         
               (2)
            
            
               Вследствие на решението на комитета на Съвета за сигурност на ООН, създаден съгласно Резолюция 2048 (2012), шест лица следва да бъдат заличени от списъка, съдържащ се в приложение II към Решение 2012/285/ОВППС, и следва да бъдат включени в списъка, съдържащ се в приложение I към същото решение. Необходимо е също да се изменят вписванията за посочените лица.
            
         
               (3)
            
            
               Списъците, съдържащи се в приложения I и II към Решение 2012/285/ОВППС, следва да бъдат съответно изменени,
            
         ПРИЕ НАСТОЯЩОТО РЕШЕНИЕ:
   Член 1
   Лицата, изброени в приложението към настоящото решение, се заличават от списъка, съдържащ се в приложение II към Решение 2012/285/ОВППС. Същите лица се добавят в списъка, съдържащ се в приложение I към Решение 2012/285/ОВППС, и съответните вписвания се изменят, както е посочено в приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
      Съставено в Брюксел на 24 септември 2012 година.
      
         
            За Съвета
         
         
            Председател
         
         A. D. MAVROYIANNIS
      
   
   
      (1)  ОВ L 142, 1.6.2012 г., стр. 36.
   
      ПРИЛОЖЕНИЕ
      
         ЛИЦА, ПОСОЧЕНИ В ЧЛЕН 1
      
      
                   
               
               
                  Име
               
               
                  Информация за идентифициране (дата и място на раждане, номер на паспорта/картата за самоличност и др.)
               
               
                  Основания за включване в списъка
               
            
                  1.
               
               
                  Капитан от военноморските сили Sanhá CLUSSÉ
               
               
                  Националност: Гвинея Бисау
                  Дата на раждане: 28.9.1965 г.
                  Родители: Clusse Mutcha и Dalu Imbungue
                  Официална длъжност: и.д. началник щаб на военноморските сили
                  Паспорт: SA 0000515
                  Дата на издаване: 8.12.2003 г.
                  Място на издаване: Гвинея Бисау
                  Валиден до: 29.8.2013 г.
               
               
                  Член на „военното командване“, което пое отговорност за държавния преврат от 12 април 2012 г. Много близък до António Injai. Sanhá Clussé участва в делегацията „Военно командване“, която се срещна с Икономическата общност на западноафриканските държави на 26 април 2012 г. в Абиджан.
               
            
                  2.
               
               
                  Полковник Cranha DANFÁ
               
               
                  Националност: Гвинея Бисау
                  Дата на раждане: 5.3.1957 г.
                  Официална длъжност: началник на операциите на съвместния щаб на въоръжените сили
                  Паспорт: AAIN29392
                  Дата на издаване: 29.9.2011 г.
                  Място на издаване: Гвинея Бисау
                  Валиден до: 29.9.2016 г.
               
               
                  Член на „военното командване“, което пое отговорност за държавния преврат от 12 април 2012 г. Приближен съветник на началника на генералния щаб на въоръжените сили António Injai.
               
            
                  3.
               
               
                  Майор Idrissa DJALÓ
               
               
                  Националност: Гвинея Бисау
                  Дата на раждане: 6.1.1962 г.
                  Официална длъжност: съветник на началника на генералния щаб на въоръжените сили по въпросите на протокола
               
               
                  Точка за контакт на „военното командване“, поело отговорност за държавния преврат от 12 април 2012 г., и един от най-активните му членове. Той беше сред първите служители, които публично обявиха принадлежността си към „военното командване“, като подписа едно от първите му комюникета (№ 5, от 13 април 2012 г.). Майор Djaló участва и във военното разузнаване.
               
            
                  4.
               
               
                  Подполковник Tchipa NA BIDON
               
               
                  Националност: Гвинея Бисау
                  Дата на раждане: 28.5.1954 г.
                  Родители: “Nabidom”
                  Официална длъжност: ръководител на разузнаването
                  Паспорт: дипломатически паспорт DA0001564
                  Дата на издаване: 30.11.2005 г.
                  Място на издаване: Гвинея Бисау
                  Валиден до: 15.5.2011 г.
               
               
                  Член на „военното командване“, което пое отговорност за държавния преврат от 12 април 2012 г.
               
            
                  5.
               
               
                  Подполковник Tcham NA MAN (известен още като Namam)
               
               
                  Националност: Гвинея Бисау
                  Дата на раждане: 27.2.1953 г.
                  Родители: Biute Naman и Ndjade Na Noa
                  Официална длъжност: ръководител на военната болница на въоръжените сили
                  Паспорт: SA0002264
                  Дата на издаване: 24.7.2006 г.
                  Място на издаване: Гвинея Бисау
                  Валиден до: 23.7.2009 г.
               
               
                  Член на „военното командване“, което пое отговорност за държавния преврат от 12 април 2012 г. Също член на върховното военно командване (висшия ешелон на въоръжените сили на Гвинея Бисау).
               
            
                  6.
               
               
                  Подполковник Júlio NHATE
               
               
                  Националност: Гвинея Бисау
                  Дата на раждане: 28.9.1965 г.
                  Официална длъжност: командир на парашутния полк
               
               
                  Член на „военното командване“, което пое отговорност за държавния преврат от 12 април 2012 г. Верен съюзник на António Injai, подполковник Júlio Nhate носи материалната отговорност за преврата от 12 април 2012 г., тъй като е провел военната операция.